  Майя Бывальцева Удмуртиын 29-тӥ толшоре потон уй таяз арын тужгес кезьытэз луиз. Со сярысь улосвыл Гидрометцентрлэн пресс-службаез ивортэ. Ӵукна Дэбесын -32,3 градус, Глазкарын -30,3 градус вал Удмуртиысь Гидрометцентрлэн пресс-службаезЭлькунысь Дышетонъя но тодосъя министерстволэн пресс-службаез ивортэмъя, Глаз ёросысь Куреггурт школаын дышетскисьёс 29-тӥ толшоре доразы кылизы, отын ӵукна 30 градусозь кезьыт вал. Кызьы вераз школалэн кивалтӥсез Александра Туктарева, дышетонэз 1-11 классъёсын уретӥзы, угось ӝыныезлэсь унозэ пиналъёсты мукет гуртъёсысь ваё. Озьы ик Дэбес ёросысь кык школаосын сьӧрлось пиналъёсты дышетскыны ӧз нуэ. Гурт школаосын 1-4 классъёс понна дышетонэз урето -25 градус дыръя. -27 градус луэ ке, гуртъёсын 1-9 классъёсын но каръёсын 1-4 классъёсын дышетскисьёс доразы кыльыны быгто. 30 градус кезьыт дыръя вань дышетскисьёс уроке лыктытэк быгато. Но нылпи школае вуиз ке, дышетӥсьёс соин ужаны кулэ Куазез эскерисьёс ивортэмъя, 29-тӥ толшоре нуназе пумен шуныт кариськыны, лымыяны кутскоз. Арня пумозь температура -1…-6 градусозь ӝутскоз.  Шутэтскон нуналъёсы уй-нунал ӵоже -3...-8 градус возиськоз, дырын-дырын лымыялоз.  Тегъёс: Дышетон Ижкар Дэбес Гидрометцентр Удмуртия куазь Глазкар Тол  